Държавен вестник, бр. 64, 2019 г., стр. 33

БРОЙ  64	
Д Ъ Р Ж А В Е Н  В Е С Т Н И К 	
СТР.  33  
информира изпращащия компетентен орган 
за обстоятелствата, свързани с неразреше­
ния достъп или разпространение, както и за 
предприетите мерки за предотвратяване на 
такива инциденти в бъдеще.
(7) Както изпращащият, така и получаващи­
ят компетентен орган са задължени да водят 
отчети за подаване, получаване, коригиране 
или унищожаване на данни. 
(8) След подаването на данните изпраща­
щият компетентен орган в съответствие с 
националното си законодателство определя 
крайния срок за унищожаване на данните, 
както и ограниченията във връзка с тяхното 
използване, заличаване или унищожаване, 
включително и възможни ограничения на 
достъпа. В случай че необходимостта от такива 
ограничения се установи след прехвърлянето 
на данните, страните взаимно се уведомяват 
за това.
(9) При писмено искане на лицето, чиито 
данни са били или са подадени, той/тя трябва 
да бъде информиран/а за предоставените данни 
и за целите, за които ще бъдат използвани, 
ако това е разрешено от националното зако­
нодателство на страните. Ако лицето, за което 
се отнасят данните, подаде искане за достъп, 
изменение или унищожаване на предоста­
вените данни, получаващият компетентен 
орган взема решение съгласно декларацията 
на изпращащия компетентен орган и в този 
случай декларацията трябва да е в съответствие 
с действащото национално законодателство 
на изпращащия компетентен орган. 
(10) Компетентният орган на страната, 
получила искането за подаване на данни 
от гражданин на другата страна, е длъжен 
незабавно да уведоми компетентния орган 
на другата страна, преди да предостави тези 
данни.
(11) Данните не могат да се предават на 
трета страна, освен ако не е получено пред­
варително писмено съгласие от изпращащия 
компетентен орган. 
(12) Предоставянето на данните може да 
бъде отказано в случай, когато такова пода­
ване представлява заплаха за националната 
сигурност или за обществения ред, съгласно 
съответното приложимо законодателство.
(13) Страните предприемат всички необ­
ходими мерки в съответствие със своето на­
ционално законодателство, за да се избегнат 
вредите за трети страни, произтичащи от 
предоставянето, получаването или използва­
нето на данни, както и да се премахнат 
предпоставките, водещи до евентуални не­
благоприятни последици. 
(14) Ако получаващата страна не действа 
в съответствие с разпоредбите на настоящия 
член, изпращащата страна може да поиска 
заличаване или унищожаване на предоста­
вените данни.
(15) Надзорът върху спазването на този 
член се осъществява, както следва:
– когато изпращащият компетентен орган 
е със седалище в Република България – от 
Комисията за защита на личните данни;
– когато изпращащият компетентен орган 
е със седалище в Република Северна Маке­
дония – от компетентния надзорен орган за 
защита на личните данни.
Член 11
Обмен и защита на класифицирана инфор­
мация 
Обменът и защитата на класифицирана 
информация се извършват съгласно Споразу­
мението между правителството на Република 
България и правителството на Република 
Македония за обмен и взаимна защита на 
класифицираната информация, подписано на 
7 октомври 2005 г.
Член 12
Уреждане на спорове
Всеки спор относно тълкуването или прила­
гането на настоящия протокол се урежда чрез 
консултации или преговори между органите 
за мониторинг на изпълнението.
Член 13
Влизане в сила, срок на действие, измене­
ние, допълнение и прекратяване 
(1) Настоящият протокол влиза в сила от 
датата на неговото подписване.
(2) Настоящият протокол се сключва за 
неопределен срок.
(3) Настоящият протокол може да бъде 
изменен и допълнен с писмено съгласие 
на страните. Измененията и допълненията 
влизат в сила в съответствие с алинея 1 от 
настоящия член.
(4) Всяка от страните може едностранно да 
прекрати този протокол, като изпрати писмено 
известие за това прекратяване по дипломати­
чески път. Действието на настоящия протокол 
се прекратява след изтичането на 90-ия ден 
след датата на получаване на известието за 
прекратяване.
Подписан в Охрид на 23 юли 2019 г. в два 
оригинални екземпляра, всеки от които на 
официалните езици на двете страни – българ­
ски език съгласно Конституцията на Република 
България и македонски език съгласно Кон­
ституцията на Република Северна Македония, 
като двата текста са еднакво автентични.
За правителството на 
Република България: 
Красимир Каракачанов,
заместник министър-
председател по об­
ществения ред и сигур­
ността и министър на 
отбраната
За правителството на 
Република Северна 
Македония:
Оливер Спасовски,
заместник министър-
председател и минис­
тър на вътрешните 
работи
6267